**10. teden, NAVODILA ZA DELO**

**Mark Twain,**

**Slavni pleskar Tom (odlomek iz knjige Prigode Toma Sawyerja)**

**Prva ura**

Razmisli: Kaj ti pomeni delo? Kaj je zate igra? Katero je tvoje najljubše delo? Česa pa ne maraš delati? Kako se temu delu izogneš?



1 Tom Sawyer je fantič, ki živi s teto Polly. Zelo je iznajdljiv in večkrat kaj ušpiči. Odlomek, ki ga imaš v berilu, govori o tem, kako je moral za kazen (ker je spet nekaj ušpičil) pobarvati ograjo na dvorišču.

Ker mu ni do dela, prepriča svoje prijatelje prepriča, da barvanje ograje sploh ni delo, ampak je zabava. Kako se stvar razplete, naj ta hip še ostane skrivnost.

2 V berilu poišči besedilo Slavni pleskar Tom in preberi razlago besed, ki so ob besedilu.

3 Odlomek lahko prebereš sam, lahko pa poslušaš posnetek, ki ga najdeš na spodnji povezavi.

[Mark\_Twain\_Slavni\_pleskar\_Tom.MP3](https://ucilnice.arnes.si/pluginfile.php/1829506/mod_resource/content/2/Mark_Twain_Slavni_pleskar_Tom.MP3)

4 V literarno mapo (ali zvezek) zapiši avtorja in naslov, nato pa reši spodnji nalogi.

1. Izpiši besede, ki jih nisi razumel (pa niso razložene ob robu besedila).
2. Odgovori: Kdo je bolj po tvojem »okusu«, Tom ali Ben? Zakaj?

**Druga ura**

1 Še enkrat preberi (ali poslušaj) besedilo.

2 Odgovori na vprašanja v razdelku Pripoved je tudi tvoja.

2 Reši spodnji nalogi

A) Besede v levem stolpcu poveži z njihovimi pomeni v desnem stolpcu.

\_\_\_ gorečnost 1 predpis, zakon

\_\_\_ boren 2 zavarovan pred vetrom

\_\_\_zaveten 3 frnikula

\_\_\_ belež 4 majhen, nezadosten

\_\_\_ postava 5 velika prizadevnost, navdušenje za kaj

\_\_\_\_nika 6 z vodo mešano gašeno apno

B) **Poišči:**

**a) protipomenke:** jutro - \_\_\_\_\_\_\_\_\_\_\_\_\_ , svetel \_\_\_\_\_\_\_\_\_\_\_\_, nepobeljen - \_\_\_\_\_\_\_\_\_;

**b) sopomenke:** plot - \_\_\_\_\_\_\_\_\_\_\_\_\_, zmerom - \_\_\_\_\_\_\_\_\_\_\_\_\_\_, fant - \_\_\_\_\_\_\_\_\_\_\_\_\_;

**c) nadpomenke:** jabolko - \_\_\_\_\_\_\_\_\_\_\_\_\_\_\_, parnik - \_\_\_\_\_\_\_\_\_\_\_\_\_\_\_\_, podgana - \_\_\_\_\_\_\_\_\_\_\_\_\_\_\_\_\_\_\_\_;

**d) podpomenke:** sorodnik - \_\_\_\_\_\_\_\_\_\_\_\_\_\_\_\_\_\_\_, gora - \_\_\_\_\_\_\_\_\_\_\_\_\_\_\_\_, igrača - \_\_\_\_\_\_\_\_\_\_\_\_.

**Tretja ura**

**Izbiraj med možnostma A in B.**

1. Napiši strnjeno obnovo.

ALI

1. Napiši poustvarjalno besedilo (zgodbo, spis), prepusti se domišljiji in opiši svoje doživetje (po Tomovem zgledu), npr. Slavni pomivalec posode, Slavni čistilec kopalnice, Slavna likarica ...